Anki t-Tislima 'Adieut Adieul' Idejja t-tnejn imtellgħa għal-lest biex insellmilkom l-aħħar darba, il-festa li stennejt dan iż-żmien kollu. 'Adieul Adieuf' Imħabbti kollha nfaqtha, fadalli ftit tbissim, u forsi ħarsa, u forsi xewqa, forsi xi tislija. Kellimt lil kull għasfur, sellimt kull siġra, U magħhom bkejt u magħhom xtaqt li nifraħ Xi darba ma nafx meta. Staġun tiegħil Illum bilkemm illaqqat bikja sħiħa mid-dmugħ qadim li fadal f'din in-nixfa. Stennejt f'kull ajruport, u aktar, aktar, Ma fadal xejn ħlief din il-mistennija. Hawn jien, 'Adieul Adieul' b'idejja mtellgħa, Turist mitluf, ikolli nbaxxi rasi, Insellem kif sellimt diġà, u nitlaq, Iżd' għadni f'dan il-kju, skantat inħares U ngħodd is-snin, u ntenni kelma waħda Li naf bl-amment, imbeżża' li ninsieha. Jekk jgħaddi aktar ħin, anki t-tislima Ma tiswa xejn, u jkolli nniżżel idi.